|  |
| --- |
| Ana Ušenina |
|  
Ana Ušenina 2013 m. Europos moterų komandiniame šachmatų čempionate Varšuvoje |
| Pilnas vardas | Ana J. Ušenina |
| Šalis | Ukrainos vėliava Ukraina |
| Gimė | 1985 m. rugpjūčio 30 d. (38 metai)Charkovas, Ukraina |
| Titulas | Didmeistrė (2012 m.) tarpt. meistrė (2007 m.) Moterų didmeistrė (2003 m.)  |
| Pasaulio čempionas | Pasaulio moterų šachmatų čempionė (2012–2013 m.) |
| FIDE reitingas | 2486 (2015 m. balandis) |
| Aukščiausias reitingas | 2502 (2007 m. liepos mėn.) |

**Ana Ušenina** (ukr. *Анна Юріївна Ушеніна*; g. 1985 m. rugpjūčio 30 d. Charkove, Ukraina) – ukrainiečių šachmatininkė, didmeistrė (2012 m.), keturioliktoji istorijoje pasaulio moterų klasikinių šachmatų čempionė (2012–2013 m.), Ukrainos moterų čempionė (2005 m.). Ukrainos moterų greitųjų bei žaibo šachmatų čempionė (2012 m.).

Jaunystė
--------

Kai jai buvo septyneri, motina (biochemikė), siekdama, kad duktė vystytų intelektualius ir kūrybinius gebėjimus, supažindino su šachmatais ir nuvedė į šachmatų-šaškių klubą. Netrukus mergaitė pradėjo savo bendraamžes aplošinėti. Ji daugiausia dalyvavo Ukrainos vaikų, jaunių ir jaunimo čempionatuose, o Europos jaunių turnyruose retai. 1997 m. Ukrainos mergaičių (iki 12 m.) čempionate tapo nugalėtoja. Du kartus buvo Ukrainos mergaičių (iki 14 m.) čempione (1998 ir 1999 m.). Dar du kartus laimėjo Ukrainos merginų (iki 20 m.) čempionatą (2000 ir 2002 m.), o 2005 m. buvo trečia.

Ukrainos čempionatai
--------------------

Ukrainos moterų šachmatų čempionatuose yra laimėjusi aukso (2005 m.), sidabro (2006 m.) ir bronzos (2012 m.) medalius.

Atskirų Ukrainos čempionatų rezultatai:

2003 m. gruodžio 3–11 d. Mykolajive užėmė 4-ą vietą (6 iš 9).

2004 m. gegužės 3–12 d. Aluštoje vykusiame Ukrainos moterų čempionate liko 6-a (6 iš 9).

2005 m. gegužės 15–gegužės 24 d. Aluštoje, Ukrainos moterų čempionate, užėmė 1-ą vietą (7½ iš 9).

2006 m. lapkričio 26–gruodžio 6 d. Odesoje, Ukrainos moterų čempionate, surinkusi tiek pat taškų, kaip ir nugalėtoja Oksana Vozovič, buvo 2-a (8 iš 11).

2007–2011 m. Ukrainos moterų šachmatų čempionatuose nedalyvavo.

2012 m. rugsėjo 25–spalio 3 d. Charkove, surinkusi tiek pat taškų, kaip ir 1–2 vietą užėmusios M. Muzyčiuk bei K. Lahno, liko 3-ia (6½ iš 9).

Ana Ušenina yra Ukrainos moterų greitųjų bei žaibo šachmatų čempionė (2012).

Europos moterų šachmatų čempionatai
-----------------------------------

2008 balandžio 20 d. – gegužės 4 d. Plovdive vykusiame Europos čempionate net šešios dalyvės, tarp jų ir Ana Ušenina, surinko po aštuonis taškus. Sidabro ir bronzos medalininkių išaiškinimui tarp jų buvo žaidžiami atkrentamieji greitųjų partijų mačai. Jie prasidėjo nuo ketvirtfinalio. Ana Ušeniną pateko į finalą, kur dėl sidabro medalio susitiko su kita pretendente Viktorija Čmilyte. Po dviejų greitųjų (15 min + 5 sek.) partijų rezultatas tebebuvo lygus (+1-1), todėl varžovėms žaisti teko žaibo (Armagedono, (5/4)) partiją. Ji A. Ušeninai nebuvo sėkminga todėl mačą pralaimėjo - 1:2. Jai atiteko Europos moterų šachmatų čempionato bronzos medalis. 

2016 m. Mamajoje tapo Europos čempione, o 2018 m. Aukštuosiuose Tatruose (Slovakija) vykusiame Europos moterų čempionate pelnė bronzą.

Pasaulio moterų šachmatų čempionatai
------------------------------------

Pasaulio moterų šachmatų čempionato viršūnė pasidavė ne iš karto.

### Pirmasis bandymas

Pirmajame bandyme pritrūko sėkmės: 2006 m. kovo mėn. Jekaterinburge vykusiame pasaulio čempionate, pasiekus antrąjį ratą, teko žaisti dviejų partijų mačą su būsimąja čempionato nugalėtoja Siu Juhua. Pralaimėjusi jai ½ : 1½, Ana Ušenina iš tolesnių varžybų pasitraukė.

### Antrasis bandymas

Antrasis mėginimas buvo sėkmingesnis. 2008 m. rugpjūčio–rugsėjo mėn. Nalčike vykusiame pasaulio čempionate ji pasiekė ketvirtfinalį, bet vėl teko susitikti su būsimąja čempionato nugalėtoja, šį kartą su Aleksandra Kosteniuk. Ana Ušenina dviejų partijų mačą jai pralaimėjo ½ : 1½ ir baigė pasirodymą čempionate.

### Trečiasis bandymas

Ir trečiasis bandymas nenusisekė: 2010 m. gruodžio mėn. Antakijoje vykusiame pasaulio čempionate, jau pirmajame rate baigusi lygiosiomis 1 : 1 pagrindinį dviejų partijų mačą su kine Huang Čian, o žaisdama dvi papildomas greitąsias partijas pralaimėjo ½ : 1½ ir iš tolesnių varžybų iškrito.

### Pasaulio moterų šachmatų čempionė

Vis tik ketvirtasis mėginimas apsivainikavo sėkme. 2012 m. lapkričio–gruodžio mėn. Chanty Mansijske vykusiame pasaulio čempionate, pusfinalyje, pagrindinį dviejų partijų mačą su kine Dziu Vendziun baigusi lygiosiomis (1 : 1), žaisdama dvi papildomas greitąsias partijas, nugalėjo (1½ : ½) ir pateko į finalą. Čia teko susitikti su 2006–2008 m. pasaulio čempione Antoaneta Stefanova. Finalinis keturių partijų mačas buvo atkaklus. Po pirmųjų dviejų lygiųjų, trečiąją partiją laimėjusi Ana Ušenina, išsiveržė į priekį. Žaidžiant ketvirtąją, jos varžovė sugebėjo laimėti ir pagrindinis mačas baigėsi lygiosiomis. Nugalėtojos išaiškinimui teko žaisti dviejų papildomų greitųjų partijų mačą, kurį Ana Uženina laimėjo 1½ : ½ ir tapo pasaulio moterų šachmatų čempione.

### Titulo praradimas

Pagal FIDE nustatytą naująją mišriąją moterų čempionato tvarką, 2010–2012 m. pasaulio čempionė Hou Ifan, kaip 2011–2012 m. moterų didžiojo prizo šachmatų varžybų nugalėtoja, buvo įgijusi teisę 2013 m. žaisti 10 partijų mačą su naująja pasaulio čempione.
Šis mačas vyko 2013 m. rugsėjo 10–28 d. Taidžou (Džedziangas). Hou Ifan, laimėjusi pirmąją partiją ir nei vienos nepralaimėjusi, pirmavo iki mačo pabaigos bei susigrąžino pasaulio čempionės titulą. Kadangi po 7-osios partijos Hou Ifan pirmavo 5½ : 1½ ir buvo nebepavejama, dešimties partijų mačas baigėsi anksčiau laiko - Anna Ušenina neteko pasaulio čempionės titulo.

### Tolesnės kovos dėl čempionės titulo

Netekusi titulo, Ana Ušenina bandė jį susigrąžinti. Ji dalyvavo tiek moterų trumpųjų atkrentamųjų mačų čempionate, tiek moterų didžiojo prizo šachmatų varžybose, kuriose atrenkama kandidatė mačui su pasaulio čempione.

#### Atkrentamųjų trumpųjų mačų čempionatai

2015 m. kovo–balandžio mėn. Sočyje Ana Ušenina dalyvavo pasaulio moterų šachmatų čempionate, kuriame, pasiekusi antrąjį ratą, pagrindinį dviejų partijų mačą su prancūze Marie Sebag baigusi lygiosiomis, žaidsdama papildomą dviejų greitųjų partijų mačą, pralaimėjo ½ : 1½ ir iš varžybų turėjo pasitraukti.

#### Didžiojo prizo moterų šachmatų varžybos

Ana Ušenina dalyvavo 2013–2014 m. moterų Didžiojo prizo varžybose. Trijuose savo įskaitiniuose turnyruose ji buvo 5-a:

2013 m. gegužės mėn. Ženevoje (6 iš 11),

Tų pat metų birželio mėn. Diližane (5½ iš 11),

2014 m. rugpjūčio–rugsėjo mėn. Šardžoje (6,5 iš 11).

Tačiau susumavus visų dalyvių įskaitinius turnyrus, Anai Ušeninai didžiojo prizo varžybose atiteko 9-oji vieta (242,5 balo).

Komandinės šachmatų varžybos
----------------------------

Ana Ušenina 2008 m. Dresdeno šachmatų olimpiadoje.
Ana Ušenina nemažai žaidžia komandinėse varžybose: šachmatų olimpiadose, Europos moterų komandiniuose čempionatuose, Europos moterų šachmatų klubų taurės varžybose, Pasaulio moterų komandiniuose šachmatų čempionatuose.

#### Moterų šachmatų olimpiados

Iki 2017 m. Ana Ušenina už Ukrainos rinktinę žaidė 5-iose šachmatų olimpiadose (2006–2014 m.). Per tą laikotarpį ji sužaidė 47 partijas ir surinko 30,5 taško (+19, =23, -5), kas sudaro 64,9 % galimų taškų. Kaip komandos dalyvė, ji apdovanota: vienu aukso, vienu sidabro ir vienu bronzos medaliais.

Jos pasiekimai atskirose moterų šachmatų olimpiadose.


| Metai | Titulas | Lenta | Šalis | ELO | Taškai | Partijos | + | = | - |  % | Elo varž. | Elo pas. | Vietos |
| --- | --- | --- | --- | --- | --- | --- | --- | --- | --- | --- | --- | --- | --- |
| Komandinė | Individuali |
| 2014 | DM | 3 | Ukraina | 2487 | 5½ | 9 | 3 | 5 | 1 | 61,1 | 2411 | 2315 | 4 |
| 2012 | TM | 4 | Ukraina | 2433 | 7 | 10 | 4 | 6 | 0 | 70 | 2311 | 2460 | 3. | 4. |
| 2010 | TM | 3 | Ukraina | 2466 | 5 | 9 | 4 | 2 | 3 | 55,6 | 2321 | 2364 | 9. | 11. |
| 2008 | TM | 3 | Ukraina | 2496 | 6 | 9 | 4 | 4 | 1 | 66,7 | 2301 | 2426 | 2. | 6. |
| 2006 | MDM | 1 ats. | Ukraina | 2397 | 7 | 10 | 4 | 6 | 0 | 70 | 2316 | 2465 | 1. | 9. |
|

#### Europos moterų komandinis šachmatų čempionatas

Iki 2016 m. ji žaidė Ukrainos moterų rinktinėje šešiuose Europos moterų komandiniuose šachmatų čempionatuose (2005–2013 m.). Per tą laikotarpį sužaidė 42 partijas ir surinko 29 taškus (+20, =18, -4), kas sudaro 69 % galimų taškų. Kaip komandos dalyvė, ji iškovojo po vieną aukso, sidabro ir bronzos, o už individualų pasirodymą: du aukso ir po vieną sidabro bei bronzos medalį.

Anos Ušeninos pasiekimai atskirose Europos moterų komandiniuose šachmatų čempionatuose.

| Metai | Titulas | Lenta | Šalis | ELO | Taškai | Partijos | + | = | - |  % | Elo varž. | Elo pas. | Vietos |
| --- | --- | --- | --- | --- | --- | --- | --- | --- | --- | --- | --- | --- | --- |
| Komandinė | Individuali |
| 2015 | DM | 4 | Ukraina | 2438 | 6 | 7 | 6 | 0 | 1 | 85,7 | 2284 | 25934 | 2. | 2. |
| 2013 | DM | 2 | Ukraina | 2492 | 6½ | 8 | 5 | 3 | 0 | 81,3 | 2333 | 2584 | 1. | 3. |
| 2011 | TM | 3 | Ukraina | 2463 | 6 | 8 | 4 | 4 | 0 | 75 | 2345 | 2538 | 4. | 1. |
| 2009 | TM | 3 | Ukraina | 2474 | 2½ | 6 | 1 | 3 | 2 | 41,7 | 2361 | 2304 | 3. | 19. |
| 2007 | TM | 3 | Ukraina | 2486 | 5 | 7 | 4 | 2 | 1 | 71,4 | 2293 | 2451 | 4. | 1. |
| 2005 | MDM | 4. | Ukraina | 2389 | 3 | 6 | 0 | 6 | 0 | 50 | 2341 | 2341 | 7. | 12. |
|

#### Europos moterų šachmatų klubų taurės varžybos

Iki 2016 m. Europos moterų klubų taurės varžybose sužaidė 51 partiją ir surinko 28½ taško (+17, =23, -11), kas sudaro 55,9 % galimų taškų. Jos sąskaitoje - vienas sidabro ir du bronzos (už komandos užimtą vietą) bei trys bronzos medaliai už individualų pasirodymą. 

Anos Ušeninos rezultatai atskiruose Europos moterų šachmatų klubų taurės varžybose.

| Metai | Titulas | Lenta | Šalis | Klubas | ELO | Taškai | Partijos | + | = | - |  % | Elo varž. | Elo pas. | Vietos |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Komandinė | Individuali |
| 2016 | DM | 1 | Ukraina | YUGR | 2459 | 3½ | 6 | 2 | 3 | 1 | 58,3 | 2463 | 2520 | 3. | 3. |
| 2014 | DM | 1 | Ukraina | YUGR | 2481 | 3 | 6 | 3 | 0 | 3 | 50 | 2499 | 2442 | 4. | 3. |
| 2013 | DM | 1 | Ukraina | YUGR | 2497 | 3½ | 7 | 1 | 5 | 1 | 50 | 2499 | 2442 | 2. | 6. |
| 2009 | TM | 3 | Ukraina | EKSA | 2448 | 4 | 7 | 1 | 6 | 0 | 57,1 | 2380 | 2430 | 4. | 4. |
| 2008 | TM | 1 | Ukraina | EKSA | 2496 | 4½ | 7 | 3 | 3 | 1 | 64,3 | 2439 | 2541 | 4. | 4. |
| 2007 | TM | 3 | Ukraina | TCPD | 2486 | 3 | 6 | 2 | 2 | 2 | 50 | 2191 | 2191 | 7. | 12. |
| 2002 | MTM | 3 | Ukraina | AMDO | 2339 | 3½ | 6 | 3 | 1 | 2 | 58,3 | 2069 | 2126 | 4. | 5. |
|

#### Pasaulio moterų komandinis šachmatų čempionatas

Iki 2017 m. ji žaidė už Ukrainos moterų rinktinę šešiuose Pasaulio moterų komandiniuose šachmatų čempionatuose (2007–2017 m.). Per tą laikotarpį sužaidė 47 partijas ir surinko 25 taškus (+15, =20, -12, kas sudaro 53,2 % galimų taškų. Kaip komandos narė, ji apdovanota vienu aukso ir dviem bronzos medaliais, o už individualų pasirodymą: vienu sidabro ir dviem bronzos medaliais.

Anos Ušeninos pasiekimai atskirose Pasaulio moterų komandiniuose šachmatų čempionatuose.

| Metai | Titulas | Lenta | Šalis | ELO | Taškai | Partijos | + | = | - |  % | Elo varž. | Elo pas. | Vietos |
| --- | --- | --- | --- | --- | --- | --- | --- | --- | --- | --- | --- | --- | --- |
| Komandinė | Individuali |
| 2017 | DM | 1 | Ukraina | 2458 | 4 | 8 | 1 | 6 | 1 | 50 | 2451 | 2451 | 5. | 4. |
| 2015 | DM | 3 | Ukraina | 2486 | 3 | 8 | 2 | 2 | 4 | 37,5 | 2373 | 2286 | 5. | 7. |
| 2013 | DM | 2 | Ukraina | 2477 | 6 | 8 | 5 | 2 | 1 | 75 | 2395 | 2588 | 1. | 3.+2. |
| 2011 | TM | 1 | Ukraina | 2463 | 2 | 6 | 1 | 2 | 3 | 33,3 | 2419 | 2294 | 5. | 8. |
| 2009 | TM | 1 | Ukraina | 2448 | 3½ | 8 | 1 | 5 | 2 | 43,83 | 2463 | 2420 | 3. | 8. |
| 2007 | TM | 2 | Ukraina | 2475 | 6½ | 9 | 5 | 3 | 1 | 72,2 | 2366 | 2532 | 3. | 3. |
|

Kiti turnyrai
-------------

2008 m. Maskvos atvirajame turnyre moterų grupėje (C turnyras), kurį laimėjo Ana Muzyčiuk Ana Ušenina buvo 2-a (7,5 iš 9).

Tais pat metais, ji buvo 2-a (4 iš 7), tarptautiniame Krasnoturinsko „Šiaurės Uralo taurės" turnyre, kurį laimėjo Antoaneta Stefanova, ir kuriame dar žaidė keturios didmeistrės, tarp jų, buvusi pasaulio čempionė kinė Siu Juhua, dvi tarptautinės meistrės ir viena moterų didmeistrė..

Kita veikla
-----------

2014 m. Ana Ušenina studijavo teisę Charkovo Jaroslavo Mudrovo vardo universitete.

Šaltiniai
---------

1. ↑  „Anos Ušeninos reitingų kitimo grafikas" (anglų). Nuoroda tikrinta 2020 m. liepos 31 d..
2. ↑  „Ukrainos šachmatų federacija. Anos Ušeninos pasiekimai" (ukrainiečių). Suarchyvuota iš originalo 2020-07-31. Nuoroda tikrinta 2020 m. liepos 31 d..`{{cite web}}`: CS1 priežiūra: netinkamas URL (link)
3. ↑  „2003 m. Ukrainos moterų čempionatas Mikolaive" (anglų). Suarchyvuota iš originalo 2020-07-31. Nuoroda tikrinta 2020 m. liepos 31 d..`{{cite web}}`: CS1 priežiūra: netinkamas URL (link)
4. ↑  „2004 m. Ukrainos moterų čempionatas Aluštoje" (anglų). Suarchyvuota iš originalo 2020-07-31. Nuoroda tikrinta 2020 m. liepos 31 d..`{{cite web}}`: CS1 priežiūra: netinkamas URL (link)
5. ↑  „2005 m. Ukrainos moterų čempionatas Aluštoje" (anglų). Suarchyvuota iš originalo 2020-07-31. Nuoroda tikrinta 2020 m. liepos 31 d..`{{cite web}}`: CS1 priežiūra: netinkamas URL (link)
6. ↑  „2006 m. Ukrainos moterų čempionatas Odesoje" (anglų). Suarchyvuota iš originalo 2020-07-31. Nuoroda tikrinta 2020 m. liepos 31 d..`{{cite web}}`: CS1 priežiūra: netinkamas URL (link)
7. ↑  „Ukrainos šachmatų federacija. Turnyrai" (ukrainiečių). Nuoroda tikrinta 2020 m. liepos 31 d..
8. ↑  „72-as Ukrainos moterų čempionatas 2012" (anglų). Nuoroda tikrinta 2015 m. gegužės 4 d..
9. ↑  „2012 m. Ukrainos vyrų ir moterų greitųjų bei žaibo šachmatų čempionatai Aluštoje, 2012.05.13-15" (ukrainiečių). Nuoroda tikrinta 2020 m. liepos 31 d..
10. ↑  „2008 m. Europos moterų pasaulio čempionatas" (anglų). Suarchyvuota iš originalo 2020-07-31. Nuoroda tikrinta 2020 m. liepos 31 d..`{{cite web}}`: CS1 priežiūra: netinkamas URL (link)
11. ↑  „2008 m. FIDE moterų atkrentamųjų mačų pasaulio čempionatas. papildomi mačai dėl moterų čempionato medalių" (anglų). Suarchyvuota iš originalo 2020-07-31. Nuoroda tikrinta 2020 m. liepos 31 d..`{{cite web}}`: CS1 priežiūra: netinkamas URL (link)
12. ↑  „2016 m. Europos moterų šachmatų čempionatas" (anglų). Suarchyvuota iš originalo 2020-07-31. Nuoroda tikrinta 2020 m. liepos 31 d..`{{cite web}}`: CS1 priežiūra: netinkamas URL (link)
13. ↑  „2018 m. Europos moterų 19-asis šachmatų čempionatas" (anglų). Suarchyvuota iš originalo 2020-07-31. Nuoroda tikrinta 2020 m. liepos 31 d..`{{cite web}}`: CS1 priežiūra: netinkamas URL (link)
14. ↑  „2006 m. pasaulio moterų šachmatų čempionatas Jekaterinburge" (anglų). Suarchyvuota iš originalo 2020-08-01. Nuoroda tikrinta 2020 m. rugpjūčio 1 d..`{{cite web}}`: CS1 priežiūra: netinkamas URL (link)
15. ↑  „2008 m. Moterų pasaulio čempionatas Nalčike" (anglų). Suarchyvuota iš originalo 2020-08-01. Nuoroda tikrinta 2020 m. rugpjūčio 1 d..`{{cite web}}`: CS1 priežiūra: netinkamas URL (link)
16. ↑  „2010 m. Pasaulio moterų šachmatų čempionatas Antakijoje" (anglų). Suarchyvuotas originalas 2020-08-01. Nuoroda tikrinta 2020 m. rugpjūčio 1 d.. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
17. ↑  „2012 m. Pasaulio moterų šachmatų čempionatas Chanty Mansijske" (anglų). Suarchyvuota iš originalo 2020-07-28. Nuoroda tikrinta 2020 m. rugpjūčio 1 d..`{{cite web}}`: CS1 priežiūra: netinkamas URL (link)
18. ↑  „Anos Ušeninos interviu: "...tik stengiausi žaisti gerai"" (anglų). Suarchyvuotas originalas 2012-12-05. Nuoroda tikrinta 2020 m. rugpjūčio 1 d.. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
19. ↑  „2011 -2012 m. Moterų Didžiojo prizo varžybos" (anglų). Suarchyvuota iš originalo 2020-08-01. Nuoroda tikrinta 2020 m. rugpjūčio 1 d..`{{cite web}}`: CS1 priežiūra: netinkamas URL (link)
20. ↑  „2013 m. moterų pasaulio šachmatų čempionato mačas" (anglų). Suarchyvuotas originalas 2020-08-01. Nuoroda tikrinta 2020 m. rugpjūčio 1 d.. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
21. ↑  „2015 m. Moterų pasaulio čempionatas Sočyje" (anglų). Suarchyvuota iš originalo 2020-08-01. Nuoroda tikrinta 2020 m. rugpjūčio 1 d..`{{cite web}}`: CS1 priežiūra: netinkamas URL (link)
22. ↑  „2013 -2014 m. moterų didžiojo prizo šachmatų varžybos" (anglų). Suarchyvuota iš originalo 2020-08-01. Nuoroda tikrinta 2020 m. rugpjūčio 1 d..`{{cite web}}`: CS1 priežiūra: netinkamas URL (link)
23. ↑  „Ukrainos komanda 2014 m. moterų šachmatų olimpiadoje Tromsėje" (anglų). Suarchyvuotas originalas 2020-08-01. Nuoroda tikrinta 2020 m. rugpjūčio 1 d.. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
24. ↑  „Ana Ušenina moterų šachmatų olimpiadose" (anglų). Nuoroda tikrinta 2015 m. gegužės 1 d..
25. ↑  „Ana Ušenina Europos moterų komandiniuose šachmatų čempionatuose" (anglų). Nuoroda tikrinta 2015 m. gegužės 1 d..
26. ↑  „Ana Ušenina Europos moterų klubinių šachmatų komandų taurės varžybose" (anglų). Nuoroda tikrinta 2015 m. gegužės 1 d..
27. ↑  „Ana Ušenina Pasaulio moterų komandiniuose šachmatų čempionatuose" (anglų). Nuoroda tikrinta 2015 m. balandžio 3 d..
28. ↑  „2008 m. Maskvos atvirasis turnyras" (anglų). Nuoroda tikrinta 2020 m. rugpjūčio 1 d..
29. ↑  „Antoaneta Stefanova laimi Uralo taurę" (anglų). Suarchyvuota iš originalo 2020-08-01. Nuoroda tikrinta 2020 m. rugpjūčio 1 d..`{{cite web}}`: CS1 priežiūra: netinkamas URL (link)
30. ↑  „Ušenina Ana" (anglų). Suarchyvuota iš originalo 2020-08-01. Nuoroda tikrinta 2020 m. rugpjūčio 1 d..`{{cite web}}`: CS1 priežiūra: netinkamas URL (link)

Nuorodos
--------

* J. Vasiljevo intervju su Ana Ušenina (rus.)
* Anos Ušeninos partijos ir biografija (en)
* Moterų pasaulio čempionės

| Sporto pozicijos |
| --- |
| Prieš tai:**Hou Ifan** | **Pasaulio šachmatų čempionė**2012–2013 | Po to:**Hou Ifan** |

|  |  |  |  |  |
| --- | --- | --- | --- | --- |
| 

| Ž • A • RPasaulio šachmatų čempionės |
| --- |
|  |
| FIDE | 
Vera Menčik (1927–1944) · Liudmila Rudenko (1950–1953) · Jelizaveta Bykova (1953–1956 ir 1958–1962) · Olga Rubcova (1956–1958) · Nona Gaprindašvili (1962–1978) · Maja Čiburdanidzė (1978–1991) · Sie Dziun (1991–1996) · Siuzana Polgar (1996–1999) · Sie Dziun (1999–2001) · Džu Čen (2001–2004) · Antoaneta Stefanova (2004–2006) · Siu Juhua (2006–2008) · Aleksandra Kosteniuk (2008–2010) · Hou Ifan (2010–2012; 2013-2015 ir 2016-) · Ana Ušenina (2012–2013)· Marija Muzyčiuk (2015–2016)· Tan Džunji (2017–2018)· Džju Vendžjin (2018–2020 )· |

 |